《题宋院人画着色苔梅》
明代·刘绩

浓露洗花骨，苑空劳劳春。
绿罽叠仙帔，粉姿疑笑人。
画屏罥幽梦，夜苦香不歇。
楚竹裂凤膺，恨魄如悬玦。

作者简介：姓亦作镏。明浙江山阴人，祖籍洛阳，字孟熙。刘涣子。不求仕进，教授乡里。家贫，经常迁徙，所至则署卖文榜于门，得酬辄市酒待客，随手而尽。家有西江草堂，人称西江先生。工诗，有名一时。曾著《诗律》、《嵩阳稿》，有《霏雪录》传世。